CELEX: 22020D0319
Language: mt
Date: 2019-12-13 00:00:00
Title: Deċiżjoni tal-Kumitat Konġunt taż-ŻEE Nru 301/2019 tat-13 ta’ Diċembru 2019 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2020/319]

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 68/44
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 301/2019
         tat-13 ta’ Diċembru 2019
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2020/319]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2017/746 tal-Parlament Ewropew u tal-Kunsill tal-5 ta’ April 2017 dwar apparati mediċi dijanjostiċi in vitro u li jħassar id-Direttiva 98/79/KE u d-Deċiżjoni tal-Kummissjoni 2010/227/UE (1), kif rettifikat bil-ĠU L 117, 3.5.2019, p. 11, irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament (UE) 2017/746 iħassar id-Direttiva 98/79/KE (2) u d-Deċiżjoni tal-Kummissjoni 2010/227/UE (3), li huma inkorporati fil-Ftehim ŻEE u li konsegwentement iridu jitħassru skont il-Ftehim ŻEE b’effett mid-dati msemmija fl-Artikolu 112 tar-Regolament (UE) 2017/746.
                  
               
                     (3)
                  
                  
                     Jenħtieġ għalhekk, li l-Anness II tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu XXX tal-Anness II tal-Ftehim ŻEE għandu jiġi emendat kif ġej:
            
                        1.
                     
                     
                        Dan li ġej jiddaħħal wara l-punt 11 (ir-Regolament (UE) 2017/745 tal-Parlament Ewropew u tal-Kunsill):
                        
                                    “12.
                                 
                                 
                                    
                                       32017 R 0746: Ir-Regolament (UE) 2017/746 tal-Parlament Ewropew u tal-Kunsill tal-5 ta’ April 2017 dwar apparati mediċi dijanjostiċi in vitro u li jħassar id-Direttiva 98/79/KE u d-Deċiżjoni tal-Kummissjoni 2010/227/UE (ĠU L 117, 5.5.2017, p. 176), kif rettifikat bil-ĠU L 117, 3.5.2019, p. 11.”
                                 
                              
                  
                        2.
                     
                     
                        It-testi tal-punti 2 (id-Direttiva 98/79/KE tal-Parlament Ewropew u tal-Kunsill) u 8 (id-Deċiżjoni tal-Kummissjoni 2010/227/UE) jitħassru b’effett mid-dati msemmija fl-Artikolu 112 tar-Regolament (UE) 2017/746.
                     
                  
         
            Artikolu 2
            It-test tar-Regolament (UE) 2017/746, kif rettifikat bil-ĠU L 117, 3.5.2019, p. 11, bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-14 ta’ Diċembru 2019, jew fil-jum ta’ wara l-aħħar notifika lill-Kumitat Konġunt taż-ŻEE skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 288/2019 tat-13 ta’ Diċembru 2019 (4), skont liema minnhom jiġi l-aktar tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-13 ta’ Diċembru 2019.
            
               
                  Għall-Kumitat Konġunt taż-ŻEE
               
               
                  Il-President
               
               Gunnar PÁLSSON
            
         
         
            (1)  ĠU L 117, 5.5.2017, p. 176.
         
            (2)  ĠU L 331, 7.12.1998, p. 1.
         
            (3)  ĠU L 102, 23.4.2010, p. 45.
         
            (*1)  Hemm indikati rekwiżiti kostituzzjonali.
         
            (4)  Ara paġna 24 ta’ dan il-Ġurnal Uffiċjali.